Λευκάδα: υπό έλεγχο η φωτιά - Έκαψε 10 σπίτια, εκκενώθηκε Ναός (Video-Φωτ.) - Pelop.gr\nΛευκάδα: υπό έλεγχο η φωτιά - Έκαψε 10 σπίτια, εκκενώθηκε Ναός (Video-Φωτ.)\nΗ ανακοίνωση του Δήμου Λευκάδας για τη φωτιά:\nΜετά την εκδήλωση πυρκαγιάς σήμερα, το πρωί, στο ιστορικό κέντρο της πόλης, ο Δήμος Λευκάδας με παρουσία της δημοτικής αρχής και υπηρεσιακών παραγόντων έσπευσε άμεσα επί τόπου προκειμένου να συνδράμει και να παράσχει κάθε δυνατή βοήθεια στις δυνάμεις της Πυροσβεστικής. Αφότου τέθηκε σε έλεγχο η φωτιά, δόθηκε η δυνατότητα λήψης μέτρων και αποκατάστασης των προβλημάτων στα δημοτικά δίκτυα. Μετά την αποκατάσταση της παροχής ρεύματος -εκτός από την πληγείσα περιοχή-, αποκαταστάθηκε περίπου στις 16:00 η λειτουργία του δικτύου αποχέτευσης και σταδιακά της ύδρευσης προς τον δυτικό, κεντρικό και ανατολικό άξονα του νησιού. Μετά τις 17:30 αποκαθίσταται σταδιακά και στην υπόλοιπη πόλη της Λευκάδας.\nΣυνεργείο μηχανικών του Δήμου καταγράφει τις πληγείσες ιδιοκτησίες, καθώς και τον αριθμό χρηστών σε αυτές συλλέγοντας τα αναγκαία στοιχεία. Η Κοινωνική Υπηρεσία προβαίνει σε υποστήριξη και αρωγή των πληγέντων διερευνώντας ενδεχόμενη ανάγκη κάλυψης στέγης και σίτισης. Ως προς το πρόβλημα της διαμονής, προσωρινή λύση για τους πληγέντες είναι οι παιδικές κατασκηνώσεις που ευγενικά διαθέτει προς φιλοξενία η Ιερά Μητρόπολη Λευκάδος κ' Ιθάκης, ενώ για σίτιση έχει υπάρξει σχετική πρόβλεψη για την οποία ενημερώνονται οι πληγέντες από το αρμόδιο προσωπικό του Δήμου.\nΟ Δήμος έχει προβεί σε συνεννόηση ώστε ιδιωτικά υδροφόρα οχήματα να βρίσκονται σε ετοιμότητα σε περίπτωση ανάγκης. Επίσης, θα ξεκινήσει άμεσα καθαρισμός από μπάζα που βρίσκονται στις οδούς και θα ακολουθήσουν καθαρισμοί της πόλης. Ο Δήμος Λευκάδας εκφράζει τη συμπαράστασή του στους πληγέντες και τις πλέον θερμές και ειλικρινείς του ευχαριστίες προς τους πυροσβέστες και τους εθελοντές για τον αγώνα και τις υπεράνθρωπες προσπάθειές τους για κατάσβεση της καταστροφικής πυρκαγιάς. Θα σταθεί σύμμαχος στην προσπάθεια κάλυψης των αναγκών των συνδημοτών μας που καταστράφηκαν οι περιουσίες τους και θα βρίσκεται σε κινητοποίηση για την κατά το δυνατόν πιο άμεση αποκατάσταση της λειτουργίας του ιστορικού κέντρου.\nΜεγάλη πυρκαγιά ξέσπασε νωρίς το μεσημέρι της Δευτέρας στο κέντρο της Λευκάδας.\nΣύμφωνα με το lefkadapress.gr, στο στενό της Βιβλιοθήκης, στο κέντρο της πόλης, καίγονται σπίτια, τα οποία είναι ξύλινα.\nΉδη, δέκα παραδοσιακά ξύλινα σπίτια έχουν τυλιχθεί στις φλόγες, ενώ, όπως ανέφερε στο ΑΠΕ-ΜΠΕ ο διοικητής της Πυροσβεστικής Υπηρεσίας Λευκάδας, Ευθύμης Γεωργακόπουλος, στο σημείο έχει σπεύσει μεγάλη πυροσβεστική δύναμη, από ξηράς, αλλά και από αέρος, καθώς πρόκειται για πυκνοκατοικημένη περιοχή, με τα ξύλινα σπίτια της να βρίσκονται το ένα δίπλα στο άλλο.\nΓια προληπτικούς λόγους, μάλιστα, ο Μητροπολίτης Λευκάδος έδωσε εντολή να εκκενωθεί ο Ιερός Ναός της Παναγίας των Ξένων,καθώς ο κίνδυνος για επέκταση της φωτιάς στα γειτονικά κτίρια ήταν αρκετά μεγάλος. Όπως αναφέρει το δημοσίευμα, κόσμος μετέφερε σε ασφαλές σημείο αντικείμενα και εικόνες από το εσωτερικό της εκκλησίας.


Jenny's world: Τυραννίδα\nΦέτος στις εκπτώσεις τα μαγαζιά έκαναν τζίρο 20% λιγότερο από πέρυσι. Και πέρυσι 20% λιγότερο από πρόπερσι. Ετσι πάει η Ελλάδα, σαν τον κάβουρα. Προς τα πίσω.\nΣτην Επταετία των Μνημονίων η φτώχεια στη χώρα αυξήθηκε κατά 40%! Η πατρίδα μας φτωχαίνει με τον ταχύτερο ρυθμό στην Ευρωπαϊκή Ενωση.\nΚι όμως! ο Τσίπρας είχε αναστήσει την οικονομία από το προηγούμενο Πάσχα! Ερχεται το φετινό και (αυτή η αναίσθητη) η οικονομία παραμένει τέζα! Εν τέλει αρχίζω να πιστεύω, ότι ο Τσίπρας δεν πρόδωσε αυτή τη χώρα, αλλά ότι αυτή η χώρα προδίδει ασυστόλως τον Τσίπρα. Αν κάτι τέτοιο δεν συμβαίνει, τα πράγματα δεν έχουν λογική εξήγηση.\nΓια παράδειγμα: Το Ελληνικό Δημόσιο ιδιωτικοποίησε πλήθος αεροδρομίων παραχωρώντας τα στην (εν πολλοίς κρατική) γερμανική εταιρεία FRAPORT. Τώρα το Ελληνικό Δημόσιο θα πρέπει να χρηματοδοτήσει τη FRAPORT, για να «αξιοποιήσει» η τελευταία τα εν λόγω αεροδρόμια. Λογικό; Τελείως! Αλλιώς οι (εναπομείναντες) Συριζαίοι θα είχαν εξαγριωθεί.\nΙσως το πιο τραγικό από όλα όσα μας συμβαίνουν, είναι το γεγονός, ότι ο ΣΥΡΙΖΑ δεν απευθύνεται πλέον στον λαό. Στους πολίτες. Στο εκλογικό σώμα. Ο ΣΥΡΙΖΑ δεν απευθύνεται πλέον ούτε καν σε όσους τον ψήφισαν (και οι οποίοι λιγοστεύουν δραματικά). Ο ΣΥΡΙΖΑ απευθύνεται μόνον στους εναπομείναντες Συριζαίους. Κι αυτό είναι το πιο επικίνδυνο από όλα, όσα μας συμβαίνουν. Ο Τσίπρας (εδώ και καιρό) δεν απευθύνεται στην κοινή λογική, αλλά στον φανατισμό ή την καρτερία εκείνων που απέμειναν να υποστηρίζουν την τρέλα που ζούμε. Για διαφορετικούς ή και πολύ διαφορετικούς λόγους ο καθένας, αλλά με το ίδιο αποτέλεσμα: την καταστροφή και τη διαιώνιση της καταστροφής.\nΤο τρίτο μνημόνιο (το Μνημόνιο Τσίπρα) πάει για τέταρτο μνημόνιο - Μνημόνιο Τσίπρα κι αυτό. Τα πρώιμα ψέματα για «ισοδύναμα μέτρα» αντικαθίστανται με όψιμα ψέματα για «αντίμετρα», οι διακηρύξεις ότι «δεν θα πάρουμε ούτε ένα ευρώ ακόμα μέτρα» αγγίζουν ήδη τα 2,5 δισ. (προτείνει η Τρόικα), 1,5 δισ. με 2 δισ. (προτείνουμε εμείς) - δεν θα τα χαλάσουμε για 500 ψωροεκατομμύρια, και πάει λέγοντας. Οι συντάξεις ξανακόβονται και θα ξανακοπούν. Για το χρέος\nο Τσίπρας υπέγραψε το 2016, ότι δεν μπορεί να γίνει συζήτηση πριν από το 2018 - πλην όμως το δούλεμα συνεχίζεται. Αν συνέχιζα, ο κατάλογος θα ήταν ατελεύτητος. Είναι πλέον φανερό, ότι\nΟ Τσίπρας είναι ο συνδαιτυμών του Πολάκης. Ο Τσίπρας είναι οι διαταγές της Μέρκελ. Ο Τσίπρας είναι η ασέβεια στους γέροντες καθώς και η αναλγησία για τα παιδιά - αυτά που πεινούν, αυτά που απορφανίζονται από την ειδική αγωγή. Ο Τσίπρας είναι η πολιτική του Μητσοτάκη, που θα ασκηθεί στη συνέχεια.\nΑναρτήθηκε από Jenny's World στις Σάββατο, Μαρτίου 04, 2017


Φωτογραφίες: Sasha Asensio\nΈνα από τα δεκάδες narcopisos.\nφωτογραφίες Sasha Asensio\nΤον Οκτώβριο του 2018, οι ισπανικές Αρχές έκαναν έφοδο σε αρκετές καταλήψεις ναρκωτικών στην περιοχή Ραβάλ στη Βαρκελώνη. Αυτές οι καταλήψεις –όπου πωλούνται ναρκωτικά και γίνεται χρήση, ιδίως ηρωίνης– είναι γνωστές ως narcopisos. Υπολογίζεται ότι σε εκείνη τη φάση υπήρχαν 60 narcopisos μόνο σ’ αυτή τη γειτονιά και δεκάδες άλλες στο κέντρο της Βαρκελώνης.\nΟι έφοδοι του 2018 όχι μόνο οδήγησαν σε αύξηση του αριθμού των ανθρώπων που εισήχθησαν σε κέντρα απεξάρτησης στην πόλη, αλλά και στην πώληση περισσότερων ναρκωτικών στους δρόμους της Βαρκελώνης συνεχώς.\nΤους μήνες πριν από την επιχείρηση, ο φωτογράφος Sasha Asensio πέρασε χρόνο με θαμώνες σε μια από αυτές τις καταλήψεις. Στο τέλος συμφώνησαν να τον αφήσουν να καταγράψει τις καθημερινές ζωές τους και την πραγματικότητα μέσα στο narcopiso. Αυτό συνέβη σε μια εποχή που όλο και περισσότερες γειτονιές στη Βαρκελώνη διαμαρτύρονταν ότι οι καταλήψεις προκαλούσαν αύξηση της βίας σε μέχρι πρότινος ήσυχες περιοχές. Αυτές οι καταγγελίες τελικά ανάγκασαν την αστυνομία να παρέμβει και να κλείσει τις περισσότερες.\nΥπάρχουν ακόμα αρκετές narcopisos στη Βαρκελώνη, αλλά ο αριθμός δεν έχει καμία σχέση με το πόσες υπήρχαν πριν από δύο χρόνια.\nΠερισσότερες φωτογραφίες του Sasha Asensio παρακάτω.\nTagged:ναρκωτικάΙσπανίαΦωτογραφίεςηρωίνηΕθισμόςΦωτογραφίαΒαρκελώνηναρκωμανήςεθισμένοιεθισμός στα ναρκωτικά ναρκωτικάεθισμός


Εβελίνα Παπούλια - Φαίη Σκορδά: "Σφαγή" στον αέρα με αφορμή τον Κιμούλη | Alphafreepress.gr\nalphafreepress.gr / ΠΟΛΙΤΙΣΜΟΣ / Εβελίνα Παπούλια – Φαίη Σκορδά: “Σφαγή” στον αέρα με αφορμή τον Κιμούλη\nΕβελίνα Παπούλια – Φαίη Σκορδά: “Σφαγή” στον αέρα με αφορμή τον Κιμούλη\nΈξαλλη έγινε η Εβελίνα Παπούλια και έκανε επίθεση στη Φαίη Σκορδά με αφορμή δηλώσεις που έκανε στο Πρωινό. Συγκεκριμένα, η Παπούλια μίλησε τηλεφωνικά με δημοσιογράφο της εκπομπής για το θέμα της καταγγελίας της Ζέτας Δούκα για τον Γιώργο Κιμούλη. Η ηθοποιός δεν θέλησε ουσιαστικά να πάρει θέση καθώς όπως είπε γνωρίζει και τους δύο. Και ενώ το βίντεο με τις δηλώσεις της ήταν στον αέρα, η Φαίη Σκορδά το έκοψε προκαλώντας την αντίδρασή της.\n“Εγώ τους ξέρω και τους δύο, και την Ζέτα και τον Γιώργο. Δεν έχω να πω κάτι. Αν πω κάτι για τον Γιώργο θα είναι σαν να αναιρώ αυτά που λέει η Ζέτα, αν πω κάτι για την Ζέτα θα αναιρέσω αυτά που είπε ο Γιώργος. Νομίζω ότι αυτά τα πράγματα είναι εντελώς δικά τους, δηλαδή είναι κάτι πολύ προσωπικό, είναι προσωπική η διαδρομή. Εγώ δεν είχα ποτέ κανένα πρόβλημα με κανέναν από τους δύο, οπότε δεν έχω κάτι που να μου έχει συμβεί χοντρό.\nΤα θεωρώ κακές στιγμές. Γενικά είμαι από τους ανθρώπους που δεν αφήνω πολλά περιθώρια, η αντοχή μου φτάνει στις 2 επιθέσεις. Εγώ έχω μεγαλώσει στρατιωτικά, ήμουν χορεύτρια κλασικού με μια πολύ δύσκολη δασκάλα, την πιο σκληρή δασκάλα που υπήρχε. Εγώ την λάτρευα, δεν έχει σημασία και ήταν όλο αυτό στο πλαίσιο της πειθαρχίας”.\nΣε αυτό το σημείο, η Φαίη Σκορδά, εκνευρισμένη, ζήτησε να διακοπεί η προβολή του και είπε:\n“Ωραία, καταλάβαμε τη θέση της κα Παπούλια. Το έκοψα γιατί δεν είναι της παρούσης αυτή τη στιγμή. Είναι μια θέση, τη σέβομαι… αλλά τη συγκεκριμένη μέρα δεν χωρούν τέτοιου είδους τοποθετήσεις”! Λίγα λεπτά αργότερα, η Εβελίνα Παπούλια έκανε τηλεφωνική παρέμβαση στο Πρωινό και αρκετά ενοχλημένη είπε απευθυνόμενη στην Φαίη Σκορδά:\n“Επειδή σε εκτιμώ, θα ήθελα να πω ότι με εξέθεσες έτσι όπως πέρασες τα λόγια μου στον αέρα και λυπάμαι πάρα πολύ γι’ αυτό… Αυτό ήταν πάρα πολύ άσχημο και αυτό που είπες ότι δεν είναι της παρούσης… Τι δεν είναι της παρούσης; Γλυκιά μου είναι κιτρινισμός αυτό το πράγμα. Δεν το άφησες να ακουστεί όλο το απόσπασμα. Δεν είπα εγώ κάτι για το γεγονός. Είναι ένα τραγικό γεγονός σε όποιον και αν έχει συμβεί”.\nΕΒΕΛΙΝΑ ΠΑΠΟΥΛΙΑ ΦΑΙΗ ΣΚΟΡΔΑ\nΚαπουτζίδης – Κούγιας: «Είμαι\nΚαπουτζίδης - Κούγιας: Συνάδελφοι, φίλοι και απλοί πολίτες συγχαίρουν τον Γιώργο\nΖητείται ψεύτης: Η αξέχαστη σκην�\nΖητείται ψεύτης: Το έργο γράφτηκε από τον σπουδαίο Δημήτρη Ψαθά τη δεκαετία του ’50.\nΆγριες Μέλισσες spoiler – επόμενα\nΆγριες Μέλισσες spoiler - επόμενα επεισόδια: Ο Νικηφόρος και η Ασημίνα, μετά τις τελευταίες


Στον εγχώριο ανταγωνισμό και η Apple TV\nΗ εφαρμογή Apple TV εμφανίστηκε στα κινητά των χρηστών της εταιρείας στη θέση του iTunes, της μουσικής υπηρεσίας που πριν από πολλά χρόνια αντικατέστησε τα walkman. Η Apple TV, αν και κοστίζει ακριβότερα για τον χρήστη, συγκριτικά με το Netflix, συνιστά έναν ακόμη μικρό «πονοκέφαλο» για τους εγχώριους παίκτες της συνδρομητικής τηλεόρασης. Μια νέα ταινία, π.χ., το «Favourite», κοστίζει μέσω της Apple TV 16,99 ευρώ, ενώ η ενοικίασή της στις συνδρομητικές πλατφόρμες κοστίζει 4,99 ευρώ, όταν όλη η υπηρεσία του Netflix προσφέρεται προς 12 ευρώ τον μήνα για τέσσερα άτομα.\nFiled Under: Τηλεόραση Tagged With: Apple TV\nΑΙΧΜΕΣ: Νέο Mega με Γ. Μιχελάκη, αλλά χωρίς Γ. Πρετεντέρη...\nΔεν είναι και τόσο "Happy" στον Alpha...\nΑΙΧΜΕΣ: Ξεχνάει το Mega ο ΣΥΡΙΖΑ...\nΕΡΤ: Νέα στελέχη σε θέσεις ευθύνης\nΑλλαγές στο δελτίο ειδήσεων του Mega\nΔεν θέλει "Ευτυχία" και "Άγριες Μέλισσες" ο κ. Πιερρακάκης;\nΟι νέοι διευθυντές σε Δεύτερο, Τρίτο Πρόγραμμα και Kosmos\nΑποχώρηση από το πρόγραμμα του Alpha\nΆνοδος για τα δελτία ΕΡΤ1 – Open\nΠαραίτηση του Π. Χρυσοστόμου από την Επιτροπή Προγράμματος της ΕΡΑ\nΔιαβάστε την Κυριακή στο «ΠΑΡΟΝ»: Σκηνικό εκλογών στήνει ο Μητσοτάκης\nΑΙΧΜΕΣ: Ξεχνάει το Mega ο ΣΥΡΙΖΑ…\nΣτις Τυπολογίες” μαζί με το “Παρόν”: “Νέα τζάκια” στα media με κρατική διαφήμιση και κείμενα… ΑΠΕ\nΣυνάντηση με τον Ειδικό Εκκαθαριστή της ΕΡΤ είχε σήμερα το Δ.Σ. της ΕΣΗΕΑ\n**Ξεχνάει ο ΣΥΡΙΖΑ το Mega, αν πίστευε πως μπορεί να είχε πρόσβαση εξαιτίας κάποιον γεφυρών. **Με τον Γιάννη Μιχελάκη στις ειδήσεις, πρώην υπουργό της ΝΔ και πρώην στέλεχος ΑΝΤ1 και παλαιού Mega, τα πράγματα για το κόμμα της αξιωματικής αντιπολίτευσης δυσκολεύουν κι άλλο. **Ο λόγος είναι προφανής… **Το Mega όμως τι στα αλήθεια θέλει; Αυτή […]


Τελικά το Κλείσιμο Ματιού είναι Σημάδι Φλερτ; - Men Of Style\nΑναρωτιέσαι Αν Το Κλείσιμο Του Ματιού Είναι Σημάδι Φλερτ;\nΤα μάτια ανάλογα με τον τρόπο που κοιτά κάποιος μπορεί να εκφράσουν διαφορετικές διαθέσεις.\nΜπορεί να δείχνουν κάποιον που έχει διάθεση να γνωρίσει άλλους ανθρώπους ή κάποιον που είναι πιο κλειστός.\nΣυνήθως το κλείσιμο ματιού αποτελεί έναν ανεπίσημο τρόπο να επικοινωνήσει κάποιος ότι υπάρχει κοινή γνώση ή πρόθεση.\nΌμως αυτό δεν είναι πάντα ξεκάθαρο και μπορεί να εξαρτάται τόσο από το θέμα της κουβέντας, όσο και από την περαιτέρω γλώσσα του σώματος του ατόμου.\nΜάλιστα, σε κάποιες κουλτούρες το κλείσιμο ματιού μπορεί να θεωρηθεί ως μια κίνηση επιθετική και αυθάδης.\nΑπό την άλλη πλευρά, το κλείσιμο του ματιού για πολλούς είναι ένας τρόπος να δείξουν το ερωτικό τους ενδιαφέρον και αποτελεί ένα σημάδι φλερτ που λέει πολλά.\nΓιατί Θεωρούμε Σέξι Το Κλείσιμο Ματιού;\nΈνας βιοψυχολόγος ονόματι Eckhard Hess ανακάλυψε για πρώτη φορά στη δεκαετία του 1960 ότι τα μάτια μπορούν να ενεργούν με ακούσιο τρόπο κάθε φορά που κοιτάζεις κάποια που βρίσκεις ελκυστική.\nΣυγκεκριμένα, οι κόρες του ματιού διαστέλλονται και τα μάτια ανοιγοκλείνουν με μεγαλύτερη συχνότητα.\nΚλείνοντας το μάτι, μιμείσαι αυτή τη λειτουργία και ξεγελάς το μυαλό σου θεωρώντας ότι έτσι αυξάνεται το επίπεδο έλξης που αισθάνεται το άλλο άτομο( κάτι που βέβαια μπορεί όντως να συμβαίνει).\nΗ Patti Wood, ειδική επί θεμάτων γλώσσας του σώματος αναφέρει σε έρευνα της ότι το κλείσιμο ματιού μαλακώνει την επικοινωνία της εκτεταμένης επαφής με τα μάτια, η οποία μπορεί να φανεί απειλητική.\nΟι περισσότεροι άνθρωποι αισθάνονται άβολα με την έντονη οπτική επαφή για μεγάλο χρονικό διάστημα, ακόμη και αν είναι από κάποιον που θεωρούμε ελκυστικό.\nΑυτή η οπτική επαφή μπορεί να “σπάσει” με ένα πονηρό κλείσιμο ματιού που θα δώσει μια πιο παιχνιδιάρικη διάθεση στην αλληλεπίδραση\nΑς δούμε λοιπόν αναλυτικά τι ισχύει.\nΤι Μπορεί Να Σημαίνει Το Κλείσιμο Του Ματιού\nΈνα μόνο κλείσιμο ματιού είναι συνήθως μια φιλική κίνηση που δείχνει ότι υπάρχει κάποιος βαθμός οικειότητας.\nΤυπικά χρησιμοποιείται με σκοπό να περάσει αθόρυβα ένα μήνυμα σε κάποιο τρίτο άτομο.\nΆλλες φορές χρησιμοποιείται για να δείξει συμπάθεια και ενθάρρυνση με έναν χιουμοριστικό τρόπο, σε περιπτώσεις που ο δέκτης του μηνύματος μοιάζει να αισθάνεται άβολα.\nΥπάρχουν και περιπτώσεις που το κλείσιμο ματιού, ιδιαίτερα από παιδιά και εφήβους μπορεί να είναι έκφραση άγχους και να συμβαίνει υποσυνείδητα, χωρίς να το καταλαβαίνουν.\nΣε κάποιες κουλτούρες το κλείσιμο ματιού είναι σημάδι φλερτ και σεξουαλικού ενδιαφέροντος, κατά τη διάρκεια της στιγμιαίας οπτικής επαφής, συνήθως συνοδευόμενο από χαμόγελο.\nΗ γλώσσα του σώματος μπορεί να είναι αρκετά εκφραστική, όπως θα ήταν μερικές καλά διαλεγμένες λέξεις.\nΈνας άντρας που κοιτάζει μια γυναίκα και της κλείνει το μάτι ή το αντίθετο ενδέχεται να είναι σημάδι φλερτ, αναλόγως των περιστάσεων.\nΑν δεις μια γυναίκα να σου κλείνει το μάτι, κοίταξε τι υπάρχει τριγύρω. Είσαι μόνος σου ή με παρέα φίλων; Είσαι μόνος στο μπαρ ή κάθεσαι κάπου έξω; Είσαι εσύ ο παραλήπτης του μηνύματος ή μήπως είναι ιδέα σου;\nΚάποιες φορές συμβαίνει να την κοιτάζεις, να σε κοιτάζει και εκείνη, αλλά τελικά να μην γίνεται απολύτως τίποτα. Τσέκαρε το παρακάτω επεισόδιο από το ελληνικό podcast του Apla+Andrika, για να μάθεις πώς θα ξεφύγεις από τέτοιες καταστάσεις.\n#1. Δείχνει Χιουμοριστική Διάθεση\nΦαντάσου ότι είσαι σε μια παρέα και λες κάτι που είναι αστείο και θες να το καταλάβει κάποιο συγκεκριμένο άτομο.\nΤότε του κλείνεις το μάτι.\nΑν το άτομο αυτό είναι μια γυναίκα, το κλείσιμο ματιού μπορεί να μετατραπεί σε σημάδι φλερτ, καθώς δημιουργεί μια οικειότητα μεταξύ σας, σαν να πρόκειται για ένα εσωτερικό αστείο, που δεν θέλεις να κυκλοφορήσει παραέξω.\nΣε αυτή τη περίπτωση, ίσως παρατηρήσεις ότι η στάση της και η γλώσσα του σώματος της θα είναι πιο ανοιχτές απέναντι σου και θα προσπαθήσει να σε πλησιάσει.\nΑν παράλληλα προσπαθεί να συνεχίσει την οπτική επαφή μαζί σου, είναι σημάδι φλερτ και ερωτικού ενδιαφέροντος.\nΜάθε περισσότερα για τα σημάδια ότι ελκύεις μια γυναίκα στο βίντεο που θα βρεις εδώ.\n#2. Είναι Ένδειξη Εμπιστοσύνης\nΤο κλείσιμο ματιού, όπως προαναφέραμε, εκφράζει πιθανότατα κάτι που θέλεις να μείνει μεταξύ σας.\nΕπομένως, μια ακόμη ερμηνεία είναι ότι κλείνοντας το μάτι, αφού έχεις πει κάτι σε κάποιον, του επικοινωνείς ότι υπάρχει από μέρους σου εμπιστοσύνη.\n#3. Ψηφιακό Κλείσιμο Ματιού\nΑν έχεις ασχοληθεί με το online φλερτ θα έχεις παρατηρήσει ότι το ψηφιακό κλείσιμο ματιού χρησιμοποιείται κατά κόρον.\nΚαθώς δεν υπάρχει γλώσσα του σώματος στο online dating, οι σχετικές σελίδες χρησιμοποιούν αυτή τη δυνατότητα σαν υποκατάστατο ένδειξης ενδιαφέροντος.\nΈτσι λοιπόν η ψηφιακή έκδοση του κλεισίματος του ματιού έχει την ίδια λειτουργία με αυτή της κανονικής ζωής και μπορεί να τραβήξει την προσοχή με τον ίδιο τρόπο!\n#4. Προτροπή Για Δράση!\nΤο κλείσιμο του ματιού μπορεί να έχει τη μορφή πρόσκλησης.\nΗ γυναίκα που είναι κάπου στον ίδιο χώρο και σου κλείνει το μάτι μπορεί να ενδιαφέρεται και να σε καλεί με αυτό το τρόπο να κάνεις το πρώτο βήμα προσέγγισης, ώστε να γνωριστείτε.\nΑν δεν σου αρέσει, απλά την αγνοείς.\nΑν όμως το ενδιαφέρον είναι αμοιβαίο, τότε μπορείς να απαντήσεις στην πρόσκληση της χαμογελώντας και διατηρώντας οπτική επαφή για λίγο, προτού την προσεγγίσεις.\nΌταν σου αρέσει μια γυναίκα και δεν είναι αμοιβαίο θα παρατηρήσεις κάποια σημάδια. Δες ποια είναι αυτά στο ακόλουθο βίντεο του Χρήστου.\n#5. Διαφορές Από Κουλτούρα Σε Κουλτούρα\nΑν σκέφτεσαι να χρησιμοποιήσεις το κλείσιμο του ματιού για να φλερτάρεις ταξιδεύοντας σε κάποια χώρα του εξωτερικού , θα πρέπει να λάβεις σοβαρά την κουλτούρα κάθε περιοχής, καθώς μπορεί να υπάρχουν τελείως διαφορετικές ερμηνείες.\nΣτη Δυτική κουλτούρα και στην Λατινοαμερικάνικη ισχύουν τα όσα αναφέραμε παραπάνω και μπορεί το κλείσιμο του ματιού πράγματι να αποτελεί σημάδι φλερτ και ερωτικής διάθεσης.\nΣτην Κίνα και σε κάποιες περιοχές της Ινδίας το κλείσιμο του ματιού μπορεί να θεωρηθεί ως κίνηση προσβλητική.\nΤο ίδιο ισχύει γενικότερα στις Μουσουλμανικές χώρες.\nΣε περιπτώσεις που δεν είσαι σίγουρος για το αν πρέπει ή όχι να χρησιμοποιήσεις το κλείσιμο του ματιού για να δείξεις ενδιαφέρον σε μια γυναίκα, είναι καλύτερο να επιλέξεις μια ασφαλέστερη μέθοδο που λειτουργεί παντού.\nΤο χαμόγελο είναι μια τέτοια επιλογή.\nΓια κάποιους ανθρώπους το κλείσιμο του ματιού μπορεί να μην γίνεται ηθελημένα. Υπάρχει και ένα μικρό ενδεχόμενο το κλείσιμο του ματιού να γίνεται ασυνείδητα, λόγω κάποιου νευρολογικού προβλήματος (το σύνδρομο Tourette είναι ένα τέτοιο παράδειγμα νευρολογικής διαταραχής που οδηγεί σε τικ, μεταξύ των οποίων και το κλείσιμο του ματιού).\nΓια να είσαι σίγουρος ότι είσαι αποδέκτης ενός ερωτικού μηνύματος, παρακολούθησε το σύνολο της γλώσσας του σώματος, για να είσαι σίγουρος για τις προθέσεις της γυναίκας.\nTAGS: γλώσσα σώματος γνωριμίες επικοινωνία ικανότητες προθέσεις προσέγγιση στόχοι συναίσθημα φλερτ


Η ΙΣΤΟΡΙΑ ΤΗΣ ALFA ROMEO\nΙΣΤΟΡΙΑ ΓΕΜΑΤΗ ΣΥΝΑΙΣΘΗΜΑΤΑ\nAlfa Romeo . Ο θρύλος συνεχίζεται\nH ΙΣΤΟΡΙΑ ΠΟΥ ΕΝΕΠΝΕΥΣΕ ΤΗΝ ΙΣΤΟΡΙΑ ΤΟΥ ΑΥΤΟΚΙΝΗΤΟΥ\n24 ΙΟΥΝΙΟΥ 1910, Μιλάνο. H Αnonima Lombarda Fabbrica Automobili (A.L.F.A) έρχεται στη ζώη. Το πρώτο αυτοκίνητο που δημιουργήθηκε ήταν 24 ίππων και σχεδιάστηκε από τον Giuseppe Merosi. Πέντε χρόνια αργότερα, η εταιρεία άλλαξε το όνομα της σε Alfa Romeo, όταν ο Nicola Romeo έγινε ιδιοκτήτης της. Η Alfa Romeo έγινε το συνώνυμο του πάθους για την αυτοκινητοβιομηχανία. Η μοναδική της προσέγγιση στην δημιουργία αυτοκινήτων ενέπνευσε τους κορυφαίους σχεδιαστες αυτοκινήτων σε όλο τον κόσμο. Το λογότυπο της έγινε το αψεγάδιαστο σύμβολο των αγνότερων οδηγικών συναισθημάτων, για εκατομμύρια λάτρεις της αυτοκίνησης . Και θα είναι για πάντα.\nΠΑΝΩ ΑΠΟ ΕΝΑΝ ΑΙΩΝΑ ΑΓΩΝΙΣΤΙΚΟΥ ΠΑΘΟΥΣ\nΑπό την ίδρυση της, η Alfa Romeo υπήρξε παρούσα μέσω των αυτοκινήτων της, στον παγκόσμιο μηχανοκίνητο αθλητισμό. Το τετράφυλλο τριφύλλι κυριαρχούσε σε κάθε θρυλικό αγώνα. Στο Targa Florio, το Mille Miglia και το Le Mans. Κέρδισε 5 παγκόσμιους τίτλους όπως το πρώτο παγκόσμιο πρωτάθλημα GP το 1925, με το θρυλικό μοντέλο P2, τα δυο πρώτα πρωταθλήματα F1 με τις αξεπέραστες 158 και 159 Alfetta, το πρωτάθλημα κατασκευαστών του 1975 με το 33 ΤΤ και το Παγκόσμιο Πρωτάθλημα του 1977 με το 33 SC 12. Η Alfa Romeo έγραψε πολλές χρυσές σελίδες στον μηχανοκίνητο αθλητισμό με την μοναδική P3 , την 6C 1750, την αξέχαστη 8C, την ασυμβίβαστη 155 V6 TI DTM. Αλλα το τελευταίο κεφάλαιο δεν έχει ακόμα γραφτεί: To μέλλον ανήκει σε αυτούς που έχουν ένδοξη ιστορία.\nΗ ΚΑΡΔΙΑ ΚΑΙ Η ΨΥΧΗ ΤΗΣ ΑΥΤΟΚΙΝΗΤΟΒΙΟΜΗΧΑΝΙΑΣ\nΓια πάνω από έναν αιώνα , η Alfa Romeo δεν κατασκευάζει αυτοκίνητα, τα δημιουργεί. Κάθε μοντέλο προορίζεται να δημιουργεί μια ανεπαναληπτη και ανθρωποκεντρική οδηγική εμπειρία. Κάθε Alfa Romeo είναι κάτι περισσότερο από μια μηχανή. Είναι υλοποίηση μιας ανυποχώρητης αναζήτησης τεχνολογικών και μηχανικών εξελίξεων. Σύμβολο ασυμβίβαστης ποιότητας γεννημένης στην Ιταλία.\nΤα καλύτερα μοντέλα της Alfa Romeo , σε μια αποκλειστική συλλογή\nΙΣΤΟΡΙΚΟ ΜΟΥΣΕΙΟ ΤΟΥ ARESE\nΗ ιστορία της Alfa Romeo, είναι μια μοναδική εμπειρία για τους πραγματικούς λάτρεις της αυτοκίνησης.\nΗ ΚΛΗΡΟΝΟΜΙΑ ΤΗΣ FCA\nTo πάθος για τις Ιταλικές μάρκες